Številka: 041-16/2022

Datum: 21. 12. 2022

**ZAPISNIK**

**1. redne (konstitutivne) seje Sveta krajevne skupnosti Bohinjska Bela, ki je bila v sredo, 21. decembra 2022, ob 17.45 v prostorih Občine Bled, Cesta svobode 13 (zgornja sejna soba), Bled.**

*Prisotni: v prilogi lista prisotnosti*

Sejo je v skladu z 64. členom Statuta Občine Bled sklical župan Janez Fajfar. Uvodoma je novoizvoljeni župan Anton Mežan pozdravil vse prisotne, direktorja OU ter novo izvoljene članice in člane. Po pozdravu je predal besedo direktorju občinske uprave, ki je na kratko obrazložil pristojnosti in naloge, ter način delovanja krajevne skupnosti ter za zaključek naznanil, da bo skupna seja z vsemi člani petih krajevnih skupnosti in občinsko upravo v drugi polovici januarja v MGC-ju na Bledu, za kar bodo vsi prejeli tudi pisno vabilo.

Župan je povedal, da je bil za sejo določen

**DNEVNI RED:**

1. **Potrditev mandatov članov Sveta Krajevne skupnosti Bohinjska Bela**
2. **Izvolitev predsednika Sveta Krajevne skupnosti Bohinjska Bela**
3. **Izvolitev podpredsednika Sveta Krajevne skupnosti Bohinjska Bela**

Župan je ugotovil prisotnost 5 izvoljenih članov Sveta Krajevne skupnosti Bohinjska Bela.

**Točka 1: Potrditev mandatov članov Sveta Krajevne skupnosti Bohinjska Bela**

Skladno s Poročilom Občinske volilne komisije o izidu rednih volitev svetov krajevnih skupnosti, št. 041-7/2022-79, z dne 22.11.2022 in na podlagi Potrdil Občinske volilne komisije o izvolitvi članov sveta krajevne skupnosti Bohinjska Bela z dne 22.11.2022 je župan ugotovil, da so bili v Svet krajevne skupnosti Bohinjska Bela izvoljeni Anton Jamar, Vinko Bric, Katja Stušek, Mirko Kelbl in Žiga Zupan.

Predsedujoči je dal na glasovanje potrditev mandatov članom Sveta Krajevne skupnosti Bohinjska Bela, prisotni pa so s 5 glasovi ZA sprejeli

**SKLEP**

**Svet Krajevne skupnosti Bohinjska Bela potrdi mandate članicam in članu Sveta Krajevne skupnosti Bohinjska Bela za mandatno obdobje 2022 do 2023 naslednjim izvoljenim: Anton Jamar, Vinko Bric, Katja Stušek, Mirko Kelbl in Žiga Zupan.**

**Točka 2: Izvolitev predsednika Sveta Krajevne skupnosti Bohinjska Bela**

Svet krajevne skupnosti ima predsednika, ki ga izmed sebe izvolijo člani sveta.

Za predsednika KS Bohinjska Bela sta bila podana dva predloga, Katja Stušek in Anton Jamar.

Po daljši razpravi so prisotni na predlog predsedujočega s 3 glasovi ZA sprejeli:

**SKLEP**

**Svet Krajevne skupnosti Bohinjska Bela za mandatno obdobje 2022 do 2026 za predsednika Krajevne skupnosti Bohinjska Bela imenuje Katjo Stušek.**

**Točka 3: Izvolitev podpredsednika Sveta Krajevne skupnosti Bohinjska Bela**

Skladno s 4. odstavkom 64. člena je predsednica KS Bohinjska Bela podala predlog, da se za podpredsednika KS Bohinjska Bela imenuje Antona Jamarja .

Prisotni so na predlog predsednice Krajevne skupnosti s 4 glasovi ZA sprejeli

**SKLEP**

**Svet Krajevne skupnosti Bohinjska Bela za mandatno obdobje 2022 do 2026 za podpredsednika Krajevne skupnosti Bohinjska Bela imenuje Antona Jamarja.**

**Razno:**

Po krajši razpravi se je župan na koncu vsem zahvalil za udeležbo in dodal, da se bo tudi sam udeleževal sestankov Sveta KS.

Seja se je zaključila ob 18.15

Zapisala:

Vlasta Pretnar

Župan Občine Bled

 Anton Mežan